Gandia participa en la Fira de Turisme de Congressos més important d'Europa
21 novembre 2019

## Gandia participa en la Fira de Turisme de Congressos més important d'Europa21 novembre 2019Última actualització: 14 juliol 2025

![](../gestion/img/FOTO-IBTM-1.jpg)  
  

Per segon any consecutiu Gandia ha estat present a la IBTM World que se celebra a Barcelona amb espai propi dins de l'estand de Comunitat Valenciana, al costat de València, Benidorm, Elx i Alacant. També ha estat present la cadena Hotelera Magic Costa Blanca que compta amb un hotel a la Platja de Gandia.

La fira compta amb més de 3.000 expositors internacionals i 450 proveïdors espanyols, i té un caràcter professional. A la Fira es donen cita totes les parts implicades en la comercialització d'aquestes destinacions, al voltant de 15.000 professionals procedents de 77 països, per posar-se en contacte i vendre les seues possibilitats.

Durant la fira s'han mantingut reunions amb diferents agències de viatges i turoperadors especialitzats en turisme MICE (Meetings, Incentives, Congresses, Events) així com amb associacions i empreses interessades a trobar noves destinacions per celebrar les seues reunions i esdeveniments.  
L'acollida de Gandia per part de totes aquestes empreses ha estat molt bona, per tractar-se d'una destinació amb una oferta hotelera de primer nivell i comptar amb una àmplia oferta complementària en els àmbits de la Cultura, Gastronomia, Medi Ambient i Patrimoni.